Foto: Farg‘ona viloyati FVB Farg‘ona viloyati Yozyovon tumanida harakatlanib ketayotgan Orlando avtomobilida sodir bo‘lgan yong‘in o‘chirildi, deb xabar bermoqda viloyat FVB matbuot xizmati. Ma’lum qilinishicha, 12 iyun kuni soat 09:56 da tumanning «Yangibo‘ston» MFY hududida harakatlanib ketayotgan, 2014 yilda ishlab chiqarilgan Orlando rusumli avtomobilning texnik nosozligi oqibatida yong‘in kelib chiqqan. O‘t o‘chiruvchilar yong‘in joyiga soat 10:14 da yetib borishgan, yong‘in soat 10:15 da o‘rab olinib, 10:19 da o‘chirilgan. Taxmin qilinishicha, hodisaga elektr simlari qisqa tutashuvi sabab bo‘lgan. Hodisa oqibatida hech kim jabrlanmagan. Bundan avvalroq Toshkent viloyati Bo‘stonliq tumanida Captiva yonib ketgani xabar qilingandi.